CELEX: 32010R1016
Language: lt
Date: 2010-11-10 00:00:00
Title: 2010 m. lapkričio 10 d. Komisijos reglamentas (ES) Nr. 1016/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai  Tekstas svarbus EEE

11.11.2010   
            
            
               LT
            
            
               Europos Sąjungos oficialusis leidinys
            
            
               L 293/31
            
         KOMISIJOS REGLAMENTAS (ES) Nr. 1016/2010
   2010 m. lapkričio 10 d.
   kuriuo įgyvendinant Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,
   pasitarusi su Ekologinio projektavimo konsultacijų forumu,
   kadangi:
   
               (1)
            
            
               Pagal Direktyvą 2009/125/EB Komisija turėtų nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis yra didelė ir kurie daro didelį poveikį aplinkai ir turi didelį poveikio aplinkai gerinimo be pernelyg didelių išlaidų potencialą.
            
         
               (2)
            
            
               Direktyvos 2009/125/EB 16 straipsnio 2 dalies pirmoje įtraukoje nustatyta, kad laikydamasi 19 straipsnio 3 dalyje nurodytos tvarkos, 15 straipsnio 2 dalyje išvardytų kriterijų ir pasitarusi su Ekologinio projektavimo konsultacijų forumu Komisija prireikus nustato buitinių prietaisų, įskaitant buitines indaploves, įgyvendinimo priemonę.
            
         
               (3)
            
            
               Komisija atliko parengiamąjį tyrimą, kuriame techniniu, aplinkosaugos ir ekonominiu atžvilgiais išnagrinėjo dažniausiai namų ūkiuose naudojamas buitines indaploves. Tyrimas buvo atliktas kartu su Sąjungos ir trečiųjų šalių suinteresuotosiomis šalimis ir interesų grupėmis, o rezultatai paskelbti viešai.
            
         
               (4)
            
            
               Šis reglamentas turėtų būti taikomas gaminiams, kurie naudojami namų ūkių valgomiesiems reikmenims plauti.
            
         
               (5)
            
            
               Nustatyta, kad šiame reglamente aplinkosaugai svarbi buitinių indaplovių savybė – tai eksploatuojant šias indaploves suvartojamos energijos kiekis. Apskaičiuota, kad gaminiai, kuriems taikomas šis reglamentas, 2005 m. Sąjungoje suvartojo 24,7 TWh elektros energijos per metus – šis kiekis atitinka į aplinką išmestus 13 mln. tonų CO2 dujų. Jeigu nebus imtasi specialių priemonių, apskaičiuota, kad per metus suvartojamos elektros energijos kiekis 2020 m. padidės iki 35 TWh. Iš parengiamojo tyrimo matyti, kad gaminių, kuriems taikomas šis reglamentas, suvartojamos elektros energijos ir vandens kiekį įmanoma gerokai sumažinti.
            
         
               (6)
            
            
               Iš parengiamojo tyrimo matyti, kad nustatyti reikalavimų dėl kitų Direktyvos 2009/125/EB I priedo 1 dalyje nurodytų ekologinio projektavimo parametrų nėra būtina, nes eksploatuojant buitines indaploves aplinkosaugos atžvilgiu svarbiausias suvartojamos elektros energijos kiekis.
            
         
               (7)
            
            
               Gaminių, kuriems taikomas šis reglamentas, elektros energijos vartojimo efektyvumas turėtų būti padidintas taikant turimas nepatentuotas ekonomiškas technologijas, kurios gali padėti sumažinti bendras šių gaminių pirkimo ir eksploatavimo išlaidas.
            
         
               (8)
            
            
               Dėl ekologinio projektavimo reikalavimų neturėtų sumažėti gaminių funkcionalumas galutinio naudotojo požiūriu ir neturėtų būti padaryta neigiamo poveikio sveikatai, saugai ar aplinkai. Visų pirma nauda, gauta sumažinus eksploatuojant gaminį suvartotos elektros energijos kiekį, turėtų būti gerokai didesnė už galimą papildomą poveikį aplinkai gamybos etapu.
            
         
               (9)
            
            
               Ekologinio projektavimo reikalavimai turėtų būti diegiami laipsniškai, kad gamintojai turėtų pakankamai laiko gaminius perprojektuoti pagal šio reglamento reikalavimus. Etapų laikas turėtų būti pasirinktas taip, kad būtų išvengta neigiamo poveikio rinkoje esančios įrangos funkcionalumui, atsižvelgta į poveikį galutinių naudotojų ir gamintojų, visų pirma mažųjų ir vidutinių įmonių, išlaidoms ir kartu užtikrinta, kad šio reglamento tikslai būtų įgyvendinti laiku.
            
         
               (10)
            
            
               Atitinkami gaminio parametrai turėtų būti matuojami taikant patikimus, tikslius ir atkuriamus matavimo metodus, kurie pagrįsti visuotinai pripažintais pažangiausiais matavimo metodais, įskaitant 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), I priede išvardytų Europos standartizacijos institucijų priimtus darniuosius standartus (jeigu tokių yra).
            
         
               (11)
            
            
               Pagal Direktyvos 2009/125/EB 8 straipsnį šiame reglamente turėtų būti nustatytos taikytinos atitikties vertinimo procedūros.
            
         
               (12)
            
            
               Kad būtų galima lengviau patikrinti atitiktį, gamintojai Direktyvos 2009/125/EB V ir VI prieduose nurodytuose techniniuose dokumentuose turėtų teikti informaciją, kuri susijusi su šiame reglamente nustatytais reikalavimais.
            
         
               (13)
            
            
               Be šiame reglamente nustatytų teisiškai privalomų reikalavimų dar turėtų būti nustatytos orientacinės etaloninės geriausių turimų technologijų charakteristikos ir taip sudarytos sąlygos lengvai gauti informacijos apie gaminių, kuriems taikomas šis reglamentas, aplinkosauginį veiksmingumą per visą jų būvio ciklą.
            
         
               (14)
            
            
               Šiame reglamente nustatytos priemonės atitinka Direktyvos 2009/125/EB 19 straipsnio 1 dalyje nurodyto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   Šiame reglamente nustatomi rinkai pateikiamų į elektros tinklą jungiamų buitinių indaplovių ir į elektros tinklą jungiamų buitinių indaplovių, kurias taip pat galima maitinti iš baterijų, įskaitant parduodamas ne namų ūkio reikmėms ir įmontuojamąsias buitines indaploves, ekologinio projektavimo reikalavimai.
   2 straipsnis
   Apibrėžtys
   Šiame reglamente vartojamų terminų, be jau pateiktų Direktyvos 2009/125/EB 2 straipsnyje, apibrėžtys:
   1)   buitinė indaplovė– daugiausia neprofesionaliajam naudojimui skirtas įrenginys, kuris cheminėmis, mechaninėmis, šiluminėmis ir elektrinėmis priemonėmis plauna, skalauja ir džiovina indus, stiklines, stalo įrankius ir virtuvės reikmenis;
   2)   įmontuojamoji buitinė indaplovė– buitinė indaplovė, kuri skirta įmontuoti į spintelę, paruoštą nišą sienoje ar panašioje vietoje ir kuriai reikalinga baldų apdaila;
   3)   valgomųjų reikmenų komplektas– tam tikras vienam asmeniui skirtas indų, stiklinių ir stalo įrankių rinkinys;
   4)   vardinis pajėgumas– gamintojo nurodytas didžiausias skaičius valgomųjų reikmenų komplektų su serviravimo reikmenimis, kuriuos galima apdoroti buitine indaplove pagal pasirinktą programą, kai jie sudėti į buitinę indaplovę pagal gamintojo instrukcijas;
   5)   programa– baigtą ciklą sudarančių iš anksto nustatytų operacijų, kurias gamintojas nurodė kaip tinkamas tam tikriems nešvarumo lygiams arba įkrovos tipams (arba abiem), seka;
   6)   programos trukmė– laikas nuo programos įjungimo iki užbaigimo, išskyrus bet kokią naudotojo nustatytą delsą;
   7)   ciklas– pagal pasirinktą programą nustatytas užbaigtas plovimo, skalavimo ir džiovinimo procesas;
   8)   išjungties režimas– būsena, kai galutiniam naudotojui prieinamais ir, kai buitinė indaplovė naudojama įprastai, jam skirtais naudoti valdymo įtaisais arba jungikliais buitinė indaplovė išjungiama, kad vartotų kuo mažiau energijos; šis mažiausio energijos vartojimo režimas gali išlikti neribotą laiką, jeigu buitinė indaplovė sujungta su maitinimo šaltiniu ir naudojama pagal gamintojo instrukcijas; jeigu galutiniam naudotojui prieinamo valdymo įtaiso arba jungiklio nėra, išjungties režimas yra būsena, kuri atsiranda, kai buitinė indaplovė savaime persijungia į stabilaus energijos vartojimo režimą;
   9)   baigtos programos režimas– mažiausios vartojamosios galios režimas, kuriuo, užbaigus programą ir iškrovus buitinės indaplovės turinį, ji gali veikti neribotą laiką, jei galutinis naudotojas nesiima jokių kitų veiksmų;
   10)   lygiavertė indaplovė– rinkai pateiktas buitinės indaplovės modelis, kurio vardinis pajėgumas, techninės ir eksploatacinės charakteristikos, suvartojamos energijos ir vandens kiekis ir keliamas akustinis triukšmas yra tokie patys kaip kito buitinės indaplovės modelio, kurį tas pats gamintojas pateikė į rinką priskyręs kitokį komercinį kodą.
   3 straipsnis
   Ekologinio projektavimo reikalavimai
   Bendrieji buitinių indaplovių ekologinio projektavimo reikalavimai nustatyti I priedo 1 punkte.
   Specialieji buitinių indaplovių ekologinio projektavimo reikalavimai nustatyti I priedo 2 punkte.
   4 straipsnis
   Atitikties vertinimas
   1.   Direktyvos 2009/125/EB 8 straipsnyje nurodyta atitikties vertinimo procedūra – tai tos direktyvos IV priede nustatyta projektavimo vidaus kontrolės sistema arba jos V priede nustatyta valdymo sistema.
   2.   Atliekant atitikties vertinimą pagal Direktyvos 2009/125/EB 8 straipsnį į techninių dokumentų rinkinį įtraukiami šio reglamento II priede nustatyto apskaičiavimo rezultatai.
   Jeigu į techninių dokumentų rinkinį įtraukta tam tikros buitinės indaplovės modelio informacija buvo nustatyta atlikus apskaičiavimą remiantis projekto duomenimis, arba ji buvo nustatyta ekstrapoliuojant lygiavertės buitinės indaplovės duomenis ar buvo taikomi abu metodai, tai dokumentuose pateikiami išsamūs šio skaičiavimo ar ekstrapoliavimo arba abiejų metodų ir bandymų, kurių siekdami patikrinti atliktų apskaičiavimų tikslumą ėmėsi tiekėjai, duomenys. Šiais atvejais kartu su informacija taip pat pateikiamas visų kitų lygiaverčių buitinių indaplovių modelių, apie kuriuos į techninius dokumentus įtraukta informacija buvo nustatyta minėtuoju būdu, sąrašas.
   5 straipsnis
   Rinkos priežiūros tikslais taikoma patikros procedūra
   Atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, kad nustatytų, ar laikomasi šio reglamento I priede nustatytų reikalavimų, valstybės narės taiko šio reglamento III priede aprašytą patikros procedūrą.
   6 straipsnis
   Etaloninės charakteristikos
   Geriausių darbinių parametrų buitinių indaplovių, kurios turimos rinkoje įsigaliojant šiam reglamentui, orientacinės etaloninės charakteristikos nustatytos IV priede.
   7 straipsnis
   Persvarstymas
   Atsižvelgdama į technologijos pažangą, Komisija šį reglamentą persvarsto ne vėliau kaip po ketverių metų nuo jo įsigaliojimo ir šio persvarstymo rezultatus pateikia Ekologinio projektavimo konsultacijų forumui. Atliekant persvarstymą visų pirma vertinamos III priede nustatytos leidžiamos patikros nuokrypos, galimybės nustatyti buitinių indaplovių vandens suvartojimo reikalavimus ir karšto vandens įleidimo galimybės.
   8 straipsnis
   Įsigaliojimas ir taikymas
   1.   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   2.   Jis taikomas nuo 2011 m. gruodžio 1 d.
   Tačiau toliau išvardyti ekologinio projektavimo reikalavimai taikomi laikantis tokio tvarkaraščio:
   
               a)
            
            
               I priedo 1 punkto 1 papunktyje nustatyti bendrieji ekologinio projektavimo reikalavimai taikomi nuo 2012 m. gruodžio 1 d.;
            
         
               b)
            
            
               I priedo 1 punkto 2 papunktyje nustatyti bendrieji ekologinio projektavimo reikalavimai taikomi nuo 2012 m. birželio 1 d.;
            
         
               c)
            
            
               I priedo 2 punkto 2 papunktyje nustatyti specialieji ekologinio projektavimo reikalavimai taikomi nuo 2013 m. gruodžio 1 d.;
            
         
               d)
            
            
               I priedo 2 punkto 3 papunktyje nustatyti specialieji ekologinio projektavimo reikalavimai taikomi nuo 2016 m. gruodžio 1 d.
            
         
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 10 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 285, 2009 10 31, p. 10.
   
      (2)  OL L 204, 1998 7 21, p. 37.
   
      I PRIEDAS
      
         Ekologinio projektavimo reikalavimai
      
      1.   BENDRIEJI EKOLOGINIO PROJEKTAVIMO REIKALAVIMAI
      
                  1.
               
               
                  Apskaičiuojant buitinių indaplovių suvartojamos energijos kiekį ir kitus parametrus naudojamas ciklas, kurį pasirinkus plaunami įprasto nešvarumo lygio valgomieji reikmenys (toliau – standartinis plovimo ciklas). Šį ciklą įmanoma lengvai atpažinti buitinės indaplovės programos pasirinkimo įtaise arba buitinės indaplovės rodytuve, jeigu jis įmontuotas (arba ir įtaise, ir rodytuve); šis ciklas vadinamas „standartine programa“ ir numatomas kaip nustatytasis ciklas buitinėse indaplovėse, kuriose numatytas automatinis programos pasirinkimas ar bet kokia plovimo programos automatinio pasirinkimo ar pasirinktos programos išlaikymo funkcija.
               
            
                  2.
               
               
                  Gamintojo pateikiamoje instrukcijų knygelėje nurodoma ši informacija:
                  
                              a)
                           
                           
                              standartinis plovimo ciklas, kuris vadinamas „standartine programa“, ir pažymima, kad šis ciklas tinka įprasto nešvarumo lygio valgomiesiems reikmenims plauti ir kad tai yra efektyviausia programa pagal bendrą suvartojamos energijos ir vandens kiekį šio tipo valgomiesiems reikmenims plauti;
                           
                        
                              b)
                           
                           
                              išjungties režimo ir baigtos programos režimo vartojamoji galia;
                           
                        
                              c)
                           
                           
                              orientacinė informacija apie programos trukmę, suvartojamos energijos ir vandens kiekį atliekant pagrindines plovimo programas.
                           
                        
            2.   SPECIALIEJI EKOLOGINIO PROJEKTAVIMO REIKALAVIMAI
      Buitinės indaplovės atitinka šiuos reikalavimus:
      
                  1.
               
               
                  Nuo 2011 m. gruodžio 1 d.:
                  
                              a)
                           
                           
                              visų buitinių indaplovių, išskyrus buitines indaploves, kurių vardinis pajėgumas yra 10 valgomųjų reikmenų komplektų ir kurių plotis 45 cm arba mažesnis, energijos vartojimo efektyvumo koeficientas (angl. Energy Efficiency Index, EEI) yra mažesnis kaip 71;
                           
                        
                              b)
                           
                           
                              buitinių indaplovių, kurių vardinis pajėgumas yra 10 valgomųjų reikmenų komplektų ir kurių plotis 45 cm arba mažesnis, energijos vartojimo efektyvumo koeficientas (EEI) yra mažesnis kaip 80;
                           
                        
                              c)
                           
                           
                              visų buitinių indaplovių plovimo efektyvumo koeficientas (IC
                                 ) yra didesnis kaip 1,12.
                           
                        
            
                  2.
               
               
                  Nuo 2013 m. gruodžio 1 d.:
                  
                              a)
                           
                           
                              buitinių indaplovių, kurių vardinis pajėgumas yra 11 arba daugiau valgomųjų reikmenų komplektų, ir buitinių indaplovių, kurių vardinis pajėgumas yra 10 valgomųjų reikmenų komplektų, o plotis didesnis kaip 45 cm, energijos vartojimo efektyvumo koeficientas (EEI) yra mažesnis kaip 63;
                           
                        
                              b)
                           
                           
                              buitinių indaplovių, kurių vardinis pajėgumas yra 10 valgomųjų reikmenų komplektų ir kurių plotis 45 cm arba mažesnis, energijos vartojimo efektyvumo koeficientas (EEI) yra mažesnis kaip 71;
                           
                        
                              c)
                           
                           
                              buitinių indaplovių, kurių vardinis pajėgumas yra 8 arba daugiau valgomųjų reikmenų komplektų, džiovinimo efektyvumo koeficientas (ID
                                 ) yra didesnis kaip 1,08;
                           
                        
                              d)
                           
                           
                              buitinių indaplovių, kurių vardinis pajėgumas yra 7 arba mažiau valgomųjų reikmenų komplektų, džiovinimo efektyvumo koeficientas (ID
                                 ) yra didesnis kaip 0,86.
                           
                        
            
                  3.
               
               
                  Nuo 2016 m. gruodžio 1 d.:
                  
                              a)
                           
                           
                              buitinių indaplovių, kurių vardinis pajėgumas yra 8 ir 9 valgomųjų reikmenų komplektai, ir buitinių indaplovių, kurių vardinis pajėgumas yra 10 valgomųjų reikmenų komplektų, o plotis 45 cm arba mažesnis, energijos vartojimo efektyvumo koeficientas (EEI) yra mažesnis kaip 63.
                           
                        
            Buitinių indaplovių energijos vartojimo efektyvumo koeficientas (EEI), plovimo efektyvumo koeficientas (IC
         ) ir džiovinimo efektyvumo koeficientas (ID
         ) apskaičiuojami pagal II priedą.
   
   
      II PRIEDAS
      
         Energijos vartojimo efektyvumo koeficiento, plovimo efektyvumo koeficiento ir džiovinimo efektyvumo koeficiento apskaičiavimo metodas
      
      1.   ENERGIJOS VARTOJIMO EFEKTYVUMO KOEFICIENTO APSKAIČIAVIMAS
      Apskaičiuojant tam tikro modelio buitinės indaplovės energijos vartojimo efektyvumo koeficientą (EEI), buitinės indaplovės per metus suvartojamos energijos kiekis lyginamas su įprastu suvartojamos energijos kiekiu.
      
                  a)
               
               
                  Energijos vartojimo efektyvumo koeficientas (EEI) apskaičiuojamas ir suapvalinamas dešimtųjų tikslumu:
                  
                     
                  čia:
                  
                              AEC
                              
                           
                           
                              =
                           
                           
                              buitinės indaplovės per metus suvartojamos energijos kiekis;
                           
                        
                              SAEC
                              
                           
                           
                              =
                           
                           
                              įprastas buitinės indaplovės per metus suvartojamos energijos kiekis.
                           
                        
            
                  b)
               
               
                  Per metus suvartojamos energijos kiekis (AEc
                     ) apskaičiuojamas (kWh per metus) ir suapvalinamas šimtųjų tikslumu:
                  
                              i)
                           
                           
                              
                                 
                              čia:
                              
                                          Et
                                          
                                       
                                       
                                          =
                                       
                                       
                                          atliekant standartinį ciklą suvartojamos energijos kiekis (kWh), suapvalintas tūkstantųjų tikslumu;
                                       
                                    
                                          Pl
                                          
                                       
                                       
                                          =
                                       
                                       
                                          baigtos programos režimo galia (W) atliekant standartinį plovimo ciklą, suapvalinta šimtųjų tikslumu;
                                       
                                    
                                          Po
                                          
                                       
                                       
                                          =
                                       
                                       
                                          išjungties režimo galia (W) atliekant standartinį plovimo ciklą, suapvalinta šimtųjų tikslumu;
                                       
                                    
                                          Tt
                                          
                                       
                                       
                                          =
                                       
                                       
                                          programos trukmė (minutėmis) atliekant standartinį plovimo ciklą, suapvalinta iki artimiausio sveikojo skaičiaus.
                                       
                                    
                        
                              ii)
                           
                           
                              Jeigu buitinėje indaplovėje įdiegta galios reguliavimo sistema, pagal kurią pasibaigus programai buitinė indaplovė savaime ima veikti išjungties režimu, AEC
                                  apskaičiuojamas pagal šią formulę (atsižvelgiant į baigtos programos režimo faktinę trukmę):
                              čia:
                              
                                          Tl
                                          
                                       
                                       
                                          =
                                       
                                       
                                          išmatuota baigtos programos režimo trukmė (minutėmis) atliekant standartinį plovimo ciklą, suapvalinta iki artimiausio sveikojo skaičiaus;
                                       
                                    
                                          280
                                       
                                       
                                          =
                                       
                                       
                                          bendras standartinių plovimo ciklų skaičius per metus.
                                       
                                    
                        
            
                  c)
               
               
                  Įprastas per metus suvartojamos energijos kiekis SAEC
                      (kWh per metus) apskaičiuojamas ir suapvalinamas šimtųjų tikslumu:
                  
                              i)
                           
                           
                              buitinių indaplovių, kurių vardinis pajėgumas ps ≥ 10 ir plotis > 50 cm:
                              
                        
                              ii)
                           
                           
                              buitinių indaplovių, kurių vardinis pajėgumas ps ≤ 9, ir buitinių indaplovių, kurių vardinis pajėgumas ps > 9 ir plotis ≤ 50 cm:
                              
                        čia:
                  
                              ps
                           
                           
                              =
                           
                           
                              valgomųjų reikmenų komplektų skaičius.
                           
                        
            2.   PLOVIMO EFEKTYVUMO KOEFICIENTO APSKAIČIAVIMAS
      Apskaičiuojant tam tikro modelio buitinės indaplovės plovimo efektyvumo koeficientą (IC
         ) buitinės indaplovės plovimo efektyvumo koeficientas lyginamas su standartinės indaplovės plovimo efektyvumo koeficientu, jeigu standartinės indaplovės charakteristikos atitinka nustatytąsias naudojant visuotinai pripažintus pažangiausius matavimo metodus, įskaitant metodus, nurodytus dokumentuose, kurių nuorodų numeriai tuo tikslu skelbiami Europos Sąjungos oficialiajame leidinyje.
      
                  a)
               
               
                  Plovimo efektyvumo koeficientas (IC
                     ) apskaičiuojamas ir suapvalinamas šimtųjų tikslumu:
                  
                     
                  
                     IC =
                      exp(lnIC
                     )
                  čia:
                  
                              CT,i
                              
                           
                           
                              =
                           
                           
                              bandomosios buitinės indaplovės plovimo efektyvumas (naudojamas vienas bandymo ciklas (i));
                           
                        
                              CR,i
                              
                           
                           
                              =
                           
                           
                              standartinės indaplovės plovimo efektyvumas (naudojamas vienas bandymo ciklas (i));
                           
                        
                              n
                           
                           
                              =
                           
                           
                              bandymo ciklų skaičius, n ≥ 5.
                           
                        
            
                  b)
               
               
                  Plovimo efektyvumas (C) – tai vidutinis kiekvieno į buitinę indaplovę įdėto reikmens nešvarumų kiekio rodiklis užbaigus standartinį plovimo ciklą. Nešvarumų kiekio rodiklis apskaičiuojamas pagal 1 lentelę:
                  
                     1   lentelė
                  
                  
                              Taškelių formos nešvarumų dalelių skaičius (n)
                           
                           
                              Bendras nešvarumų plotas (AS
                                 ) (mm2)
                           
                           
                              Nešvarumų kiekio rodiklis
                           
                        
                              
                                 n = 0
                           
                           
                              
                                 AS
                                  = 0
                           
                           
                              5 (geriausias rodiklis)
                           
                        
                              0 < n ≤ 4
                           
                           
                              0 < AS
                                  ≤ 4
                           
                           
                              4
                           
                        
                              4 < n ≤ 10
                           
                           
                              0 < AS
                                  ≤ 4
                           
                           
                              3
                           
                        
                              10 < n
                              
                           
                           
                              4 < AS
                                  ≤ 50
                           
                           
                              2
                           
                        
                              Netaikoma
                           
                           
                              50 < AS
                                  ≤ 200
                           
                           
                              1
                           
                        
                              Netaikoma
                           
                           
                              200 < AS
                                 
                              
                           
                           
                              0 (prasčiausias rodiklis)
                           
                        
            3.   DŽIOVINIMO EFEKTYVUMO KOEFICIENTO APSKAIČIAVIMAS
      Apskaičiuojant tam tikro modelio buitinės indaplovės džiovinimo efektyvumo koeficientą (ID
         ) buitinės indaplovės džiovinimo efektyvumas lyginamas su standartinės indaplovės džiovinimo efektyvumu, jeigu standartinės indaplovės charakteristikos atitinka nustatytąsias naudojant visuotinai pripažintus pažangiausius matavimo metodus, įskaitant metodus, nurodytus dokumentuose, kurių nuorodų numeriai tuo tikslu skelbiami Europos Sąjungos oficialiajame leidinyje.
      
                  a)
               
               
                  Džiovinimo efektyvumo koeficientas (ID
                     ) apskaičiuojamas ir suapvalinamas šimtųjų tikslumu:
                  
                     
                  
                     ID =
                      exp(lnID
                     )
                  čia:
                  
                              DT,i
                              
                           
                           
                              =
                           
                           
                              bandomosios buitinės indaplovės džiovinimo efektyvumas (naudojamas vienas bandymo ciklas (i);
                           
                        
                              DR,i
                              
                           
                           
                              =
                           
                           
                              standartinės indaplovės džiovinimo efektyvumas (naudojamas vienas bandymo ciklas (i);
                           
                        
                              n
                           
                           
                              =
                           
                           
                              bandymo ciklų skaičius, n ≥ 5.
                           
                        
            
                  b)
               
               
                  Džiovinimo efektyvumas (D) – vidutinis kiekvieno į buitinę indaplovę įdėto reikmens drėgnumo rodiklis užbaigus standartinį plovimo ciklą. Drėgnumo rodiklis apskaičiuojamas pagal 2 lentelę:
                  
                     2   lentelė
                  
                  
                              Vandens žymių skaičius (WT) arba ruoželių skaičius (WS)
                              
                           
                           
                              Bendras drėgnas plotas (Aw) (mm2)
                           
                           
                              Drėgnumo rodiklis
                           
                        
                              
                                 WT
                                  = 0 ir WS
                                  = 0
                           
                           
                              Netaikoma
                           
                           
                              2 (geriausias rodiklis)
                           
                        
                              1 < WT
                                  ≤ 2 arba W
                                 
                                    S
                                  = 1
                           
                           
                              
                                 Aw < 50
                           
                           
                              1
                           
                        
                              2 < WT
                                  arba W
                                 S = 2
                              arba W
                                 
                                    S
                                  = 1 ir W
                                 T = 1
                           
                           
                              
                                 Aw > 50
                           
                           
                              0 (prasčiausias rodiklis)
                           
                        
            
   
      III PRIEDAS
      
         Rinkos priežiūros tikslais taikoma patikros procedūra
      
      Siekdamos patikrinti, ar laikomasi I priede nustatytų reikalavimų, valstybių narių institucijos išbando vieną buitinę indaplovę. Jei išmatuoti parametrai neatitinka techninių dokumentų rinkinyje pagal 4 straipsnio 2 dalį gamintojo skelbiamų verčių laikantis 1 lentelėje nustatytų ribų, matavimas atliekamas bandant dar tris buitines indaploves. Aritmetinis tų trijų buitinių indaplovių išmatuotų verčių vidurkis turi atitikti 1 lentelėje nustatytas ribas, išskyrus suvartojamos energijos kiekį – šiuo atveju išmatuota vertė vardinės vertės Et
          neturi viršyti daugiau kaip 6 %.
      Kitaip laikoma, kad tas modelis ir visi kiti lygiaverčiai buitinių indaplovių modeliai neatitinka I priedo reikalavimų.
      Valstybės narės institucijos taiko patikimas, tikslias ir atkuriamas matavimo procedūras, pagrįstas visuotinai pripažintais pažangiausiais matavimo metodais, įskaitant dokumentuose, kurių nuorodų numeriai tuo tikslu paskelbti Europos Sąjungos oficialiajame leidinyje, nurodytus metodus.
      
         1   lentelė
      
      
                  Išmatuotas parametras
               
               
                  Leidžiamos patikros nuokrypos
               
            
                  Metinis suvartojamos energijos kiekis
               
               
                  Išmatuota vertė vardinės vertės (1)
                     AEC
                      neturi viršyti daugiau kaip 10 %.
               
            
                  Plovimo efektyvumo koeficientas
               
               
                  Išmatuota vertė už vardinę vertę IC
                      neturi būti mažesnė daugiau kaip 10 %.
               
            
                  Džiovinimo efektyvumo koeficientas
               
               
                  Išmatuota vertė už vardinę vertę ID
                      neturi būti mažesnė daugiau kaip 19 %.
               
            
                  Energijos vartojimas
               
               
                  Išmatuota vertė vardinės vertės Et
                      neturi viršyti daugiau kaip 10 %.
               
            
                  Programos trukmė
               
               
                  Išmatuota vertė vardinių verčių Tt
                      neturi būti viršyti daugiau kaip 10 %.
               
            
                  Išjungties režimo ir baigtos programos režimo vartojamoji galia
               
               
                  Išmatuota didesnė kaip 1,00 W vartojamoji galia Po
                      ir Pl
                      vardinės vertės neturi viršyti daugiau kaip 10 %. Išmatuota 1,00 W arba mažesnė vartojamoji galia Po
                      ir Pl
                      vardinės vertės neturi viršyti daugiau kaip 0,10 W.
               
            
                  Baigtos programos režimo trukmė
               
               
                  Išmatuota vertė vardinės vertės Tl
                      neturi viršyti daugiau kaip 10 %.
               
            
         (1)  Vardinė vertė – gamintojo nurodyta vertė.
   
   
      IV PRIEDAS
      
         Etaloninės charakteristikos
      
      Nustatyta, kad įsigaliojant šiam reglamentui geriausia (vertinant pagal energijos vartojimo efektyvumą, energijos ir vandens vartojimą, plovimo, džiovinimo efektyvumą ir akustinį triukšmą) rinkoje turima buitinių indaplovių technologija yra:
      
                  1.
               
               
                  Penkiolikai valgomųjų reikmenų komplektų skirtos buitinės indaplovės (įmontuojamasis modelis):
                  a)   suvartojamos energijos kiekis– 0,88 kWh per ciklą, atitinkamas bendras metinis suvartojamos energijos kiekis – 268,9 kWh per metus, iš kurio 246,4 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 10 litrų per ciklą, t. y. 2 800 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– ID
                      > 1,08;
                  e)   akustinio triukšmo lygis– 45 dB(A) re 1pW.
               
            
                  2.
               
               
                  Keturiolikai valgomųjų reikmenų komplektų skirtos buitinės indaplovės (įstatomas į spintelę modelis):
                  a)   suvartojamos energijos kiekis– 0,83 kWh per ciklą, atitinkamas bendras metinis suvartojamos energijos kiekis – 244,9 kWh per metus, iš kurio 232,4 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 10 litrų per ciklą, t. y. 2 800 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– ID
                      > 1,08;
                  e)   akustinio triukšmo lygis– 41 dB(A) re 1pW.
               
            
                  3.
               
               
                  Trylikai valgomųjų reikmenų komplektų skirtos buitinės indaplovės (įstatomas į spintelę modelis):
                  a)   suvartojamos energijos kiekis– 0,83 kWh per ciklą, atitinkamas bendras metinis suvartojamos energijos kiekis – 244,9 kWh per metus, iš kurio 232,4 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 10 litrų per ciklą, t. y. 2 800 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– ID
                      > 1,08;
                  e)   akustinio triukšmo lygis– 42 dB(A) re 1pW.
               
            
                  4.
               
               
                  Dvylikai valgomųjų reikmenų komplektų skirtos buitinės indaplovės (pastatomasis modelis):
                  a)   suvartojamos energijos kiekis– 0,950 kWh per ciklą, atitinkamas bendras metinis suvartojamos energijos kiekis – 278,5 kWh per metus, iš kurio 266 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 9 litrai per ciklą, t. y. 2 520 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– ID
                      > 1,08;
                  e)   akustinio triukšmo lygis– 41 dB(A) re 1pW.
               
            
                  5.
               
               
                  Devyniems valgomųjų reikmenų komplektams skirtos buitinės indaplovės (įmontuojamasis modelis):
                  a)   suvartojamos energijos kiekis– 0,800 kWh per ciklą, atitinkamas bendras metinis suvartojamos energijos kiekis – 236,5 kWh per metus, iš kurio 224 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 9 litrai per ciklą, t. y. 2 520 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– ID
                      > 1,08;
                  e)   akustinio triukšmo lygis– 44 dB(A) re 1pW.
               
            
                  6.
               
               
                  Šešiems valgomųjų reikmenų komplektams skirtos buitinės indaplovės (įmontuojamasis modelis):
                  a)   suvartojamos energijos kiekis– 0,63 kWh per ciklą, atitinkamas bendras metinis suvartojamos energijos kiekis – 208,5 kWh per metus, iš kurio 196 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 7 litrai per ciklą, t. y. 1 960 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– 1,08 ≥ ID
                      > 0,86;
                  e)   akustinio triukšmo lygis– 45 dB(A) re 1pW.
               
            
                  7.
               
               
                  Keturiems valgomųjų reikmenų komplektams skirtos buitinės indaplovės (pastatomasis modelis):
                  a)   suvartojamos energijos kiekis– 0,51 kWh per ciklą, atitinkamas bendras metinis suvartojamos energijos kiekis – 155,3 kWh per metus, iš kurio 142,8 kWh per metus tenka 280 plovimo ciklų, o 12,5 kWh per metus tenka mažai energijos vartojantiems veikimo režimams;
                  b)   suvartojamo vandens kiekis– 9,5 litro per ciklą, t. y. 2 660 litrų per metus (280 ciklų);
                  c)   plovimo efektyvumo koeficientas– IC
                      > 1,12;
                  d)   džiovinimo efektyvumo koeficientas– 1,08 ≥ ID
                      > 0,86;
                  e)   akustinio triukšmo lygis– 53 dB(A) re 1pW.